Leefwêreld van die gestremde 24 Februarie 2019
Fanie du Toit vertel van die Nasionale Raad vir en van Persone met Gestremdhede se pogings om wanpersepsies en uitdagings oor die indiensneming van gestremdes in die arbeidsmark te kortwiek. En Jacqui January gesels met ‘n jong vrou, wat een van 'n identiese tweeling is. Hulle is albei gestremd, maar staan hulle plek vol in die gemeenskap, en wil ‘n positiewe verandering maak.
Laai af mp3 (19 949KB)
Teken in met iTunes (19 949KB)
Wereld Biddag vir vroue
By die Wêreldbiddag vir Vroue word vroue van verskillende rasse, kulture en kerke bymekaargebring om ’n gebedsketting dwarsoor die wêreld te vorm soos die son in elke land opkom vir 24 uur. Suid-Afrika se vroue is onder die beste deelnemers ter wêreld aan dié geleentheid. Dis meer as net gebed - die vroue woeker en woel en raak betrokke in hulle gemeenskappe met projekte en hulp waar hulle die nood sien. Jacqui January gesels met Rinel Hugo van die biddag se uitvoerende komitee.
Laai af mp3 (5 786KB)
Teken in met iTunes (5 786KB)
Ouma swem Midmarmyl vir haar kleinkinders
Die Midmardam Natuur reservaat is naby Howick in KwaZulu-Natal. Die afgelope 46 jaar kom duisende swemmers elke jaar bymekaar om die Midmarmyl daar te swem. Irma Prinsloo, ‘n ouma van 12 kleinkinders, het vanjaar haar vyfde Midmarmyl geswem. Jacqui January het by Irma gaan inloer die dag voor hulle vertrek het, en wou by haar weet hoe sy dit doen en waar dit alles begin het.
Laai af mp3 (8 192KB)
Teken in met iTunes (8 192KB)
Leefwêreld van die gestremde 17 Februarie 2019
Die Voice of the Speechless-projek wil ‘n stem gee vir diegene wat nie kan praat nie. Jana Viljoen is ‘n ma van vier, waarvan drie spesiale behoeftes het. Sy is ‘n sanger, en wil die spraak en klanke van kinders wat nie kan praat nie, vaslê. En Fanie du Toit gesels met Theriena Wentzel van die Nasionale Raad vir en van Mense met Gestremdhede oor die vordering wat die afgelope 30 jaar gemaak s ten opsigte van die bewusmaking, bemagtiging, menseregte en sosiale en ekonomiese insluiting van mense wat leef met gestremdhede.
Laai af mp3 (21 983KB)
Teken in met iTunes (21 983KB)
Leefwêreld van die gestremde 10 Februarie 2019
Fanie du Toit gesels met Rinette von Mollendorf, ‘n siggestremde, oor ‘n inisiatief om gestremde persone aan musiek en kuns bekend te stel. Die fokus is op die kuns en nié die persoon met ‘n gestremdheid nie. En Jacqui January vertel die storie van ‘n blinde man wat by ‘n groot buurtwagspan betrokke is.
Laai af mp3 (21 489KB)
Teken in met iTunes (21 489KB)
Die rehabilitering van myngrond
Vrydag 8 Februarie 2019
Suid-Afrika het groot verskeidenheid kosbare minerale. Daar is onder andere neerslae van goud, platinum, diamante, chroom, uraan, koper, en sink. Mynbou was die grondslag waarop nywerhede gebou is. Ongelukkig word Moeder aarde in die proses “oopgeskeur” en die natuurlike omgewing word erg versteur. Jacqui January gesels met Naas Grové van die Dendrologiese Vereniging van Suid-Afrika oor die rehabilitering van grond ná mynbou-aktiwiteite, en hoe dit gedoen en gereguleer word.
Laai af mp3 (7 814KB)
Teken in met iTunes (7 814KB)
Leefwêreld van die gestremde 3 Februarie 2019
Fanie du Toit gesels met ‘n kwadrupleeg wat vertel van die ervaring om gestremd te raak op ‘n hoë ouderdom. En Jacqui January het meer gaan uitvind van ‘n opleidingsinstansie wat mense met gestremdhede oplei, werkgereed kry, en in die arbeidsmark plaas.
Laai af mp3 (21 034KB)
Teken in met iTunes (21 034KB)
NAGEBOORTE NAELSTRING deur Jacqui January
Donderdag 31 Januarie 2019
Die Sweedse navorser, Annemarie Widstrom, het navorsing gedoen oor die vel-tot-vel kontak tussen ‘n pasgebore baba en mamma. Daar is vasgestel dat daar nege stadiums is in die eerste uur of twee na geboorte. Dit is ingebore en instinktiewe fases vir die baba. Dit wil voorkom of al daai “ouvrou-stories” beproefde oorlewingsfeite is!
Laai af mp3 (25 211KB)
Teken in met iTunes (25 211KB)
Leefwêreld van die gestremde 27 Januarie 2019
Fanie du Toit gesels met ‘n jong man met ‘n gesin wat ná ‘n swembadongeluk, verlam gelaat is. Hy vertel van die aanpassings en uitdagings om hom weer in die arbeidsmark te vestig. Jacqui January het gaan uitvind van ‘n besondere kursus vir ouers om hulleself te bemagtig om kinders met breinbeserings te versorg.
Laai af mp3 (21 402KB)
Teken in met iTunes (21 402KB)
Leefwêreld van die gestremde 20 Januarie 2019
In landelike gebiede druk die nood erg ten opsigte van hulpbronne vir mense met gestremdhede. Op Oudtshoorn in die Wes-Kaap is daar ‘n beskermde werkswinkel vir volwassenes met gestremdhede wat help om dié nood te verlig. En Jacqui January gesels met ‘n ma wat vertel hoe haar drome vir ‘n kind met ‘n gestremdheid verander het om plek te maak vir ‘n ander soort dankbaarheid.
Laai af mp3 (20 126KB)
Teken in met iTunes (20 126KB)